{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Pravilnika o financijskom poticaju razvoju i proizvodnji hrvatskih audiovizualnih djela producenata koji se smatraju neovisnim proizvođačima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ALEKSANDAR ARSOVSKI","PRAVILNIK O FINANCIJSKOM POTICAJU RAZVOJU I PROIZVODNJI HRVATSKIH AUDIOVIZUALNIH DJELA PRODUCENATA KOJI SE SMATRAJU NEOVISNIM PROIZVOĐAČIMA","Predlažem da se u Pravilniku jasno definira izuzeće od obveze nezavisne revizije za iznose poticaja do 15.000 eura. Naime, cijena angažiranja ovlaštenog revizora nerazmjerno opterećuje budžet manjih produkcija, a iznos samog poticaja u tim slučajevima ne opravdava dodatne administrativne i financijske troškove. Cilj ovoga bi bio potaknuti širi spektar produkcija, uključujući manje i nezavisne projekte, te omogućiti proporcionalnost administrativnih zahtjeva visini potpore.\n\nPrijedlog formulacije:\nZa odobrene iznose poticaja do 15.000 eura, korisnik potpore nije obvezan dostaviti revizorsko izvješće neovisnog ovlaštenog revizora, već je dovoljan potpis odgovorne osobe i ovjera knjigovodstva o namjenskom utrošku sredstava.","Djelomično prihvaćen","Prihvaćeno da za projekte za koje je odobren financijski poticaj do uključivo 15.000 EUR nije potrebno dostaviti revizijsko izvješće, ne prihvaća se prijedlog formulacije da je dovoljan potpis odgovorne osobe i ovjera knjigovodstva o namjenskom utrošku sredstava. Kao dokaz namjenskog korištenja državne potpore korisnik mora dostaviti cjelokupnu prateću financijsku dokumentaciju koja dokazuje da su uredno izvršene sve obveze plaćanja."]
[2,"MATIJA RADELJAK","PRAVILNIK O FINANCIJSKOM POTICAJU RAZVOJU I PROIZVODNJI HRVATSKIH AUDIOVIZUALNIH DJELA PRODUCENATA KOJI SE SMATRAJU NEOVISNIM PROIZVOĐAČIMA","Tekst u cijelosti je pravopisno i jezično neuredan i nejasan, te time i neusklađen sa Zakonom o hrvatskom jeziku.","Primljeno na znanje","Primljeno na znanje."]
[3,"MATIJA RADELJAK","PRAVILNIK O FINANCIJSKOM POTICAJU RAZVOJU I PROIZVODNJI HRVATSKIH AUDIOVIZUALNIH DJELA PRODUCENATA KOJI SE SMATRAJU NEOVISNIM PROIZVOĐAČIMA,\nČlanak 3.","Navedeni najraniji datum od kojeg se priznaju uplate fiskalnih davanja je u izravnoj suprotnosti sa predmetnim Zakonom. Molimo da se objasni pravni slijed kojim takva kontradiktornost ne čini pravilnik ništavnim ili u nedostatku valjanog objašnjenja da se ista obriše iz Pravilnika.","Primljeno na znanje","Navedeno pitanje će se precizirati na način na koji je navedeno u prijelaznim odredbama Zakona o izmjenama i dopunama Zakona o audiovizualnim djelatnostima."]
[4,"MIROSLAV KUŠEK","PRAVILNIK O FINANCIJSKOM POTICAJU RAZVOJU I PROIZVODNJI HRVATSKIH AUDIOVIZUALNIH DJELA PRODUCENATA KOJI SE SMATRAJU NEOVISNIM PROIZVOĐAČIMA,\nČlanak 4.","Točku pet treba dopuniti na način da se uz podnositelja i osobu ovlaštenu po zakonu za zastupanje uključe i osnivači te prokuristi i članovi nadzornog odbora, ako ih ima.","Nije prihvaćen","Ne prihvaća iz razloga što niti osnivači niti članovi NO nisu osobe ovlaštene za zastupanje, a prokuristi nemaju jednaka ovlaštenja za zastupanje kao i zastupnici po zakonu, već ovlaštenje ovisi o danom opsegu prokure."]
[5,"HRVATSKA UDRUGA PRODUCENATA","PRAVILNIK O FINANCIJSKOM POTICAJU RAZVOJU I PROIZVODNJI HRVATSKIH AUDIOVIZUALNIH DJELA PRODUCENATA KOJI SE SMATRAJU NEOVISNIM PROIZVOĐAČIMA,\nČlanak 12.","Za odobrene iznose poticaja do 15.000 eura, korisnik potpore nije obvezan dostaviti revizorsko izvješće neovisnog ovlaštenog revizora, već je dovoljan potpis odgovorne osobe i ovjera knjigovodstva o namjenskom utrošku sredstava.","Djelomično prihvaćen","Prihvaćeno da za projekte za koje je odobren financijski poticaj do uključivo 15.000 EUR nije potrebno dostaviti revizijsko izvješće, ne prihvaća se prijedlog formulacije da je dovoljan potpis odgovorne osobe i ovjera knjigovodstva o namjenskom utrošku sredstava. Kao dokaz namjenskog korištenja državne potpore korisnik mora dostaviti cjelokupnu prateću financijsku dokumentaciju koja dokazuje da su uredno izvršene sve obveze plaćanja."]
[6,"HRVATSKA UDRUGA PRODUCENATA","PRAVILNIK O FINANCIJSKOM POTICAJU RAZVOJU I PROIZVODNJI HRVATSKIH AUDIOVIZUALNIH DJELA PRODUCENATA KOJI SE SMATRAJU NEOVISNIM PROIZVOĐAČIMA,\nČlanak 12.","Predlažemo da se u Pravilniku jasno definira izuzeće od obveze nezavisne revizije za iznose poticaja do 15.000 eura. Naime, cijena     angažiranja ovlaštenog revizora nerazmjerno opterećuje budžet manjih produkcija, a iznos samog poticaja u tim slučajevima ne opravdava dodatne administrativne i financijske troškove. Cilj ovoga bi bio potaknuti širi spektar produkcija, uključujući manje i nezavisne projekte, te omogućiti proporcionalnost administrativnih zahtjeva visini potpore.","Prihvaćen","Prihvaća se."]